
Atbildes uz jautājumiem
Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 
2.1.1.6. pasākuma “Pašvaldību ēku energoefektivitātes paaugstināšana” trešajā kārtā

Izmantotie saīsinājumi:
Atlases nolikums – Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās kārtas projektu iesniegumu atlases nolikums (pieejams: https://www.cfla.gov.lv/lv/2-1-1-6-k-3)
Aģentūra – Centrālā finanšu un līgumu aģentūra
VARAM – Viedās administrācijas un reģionālās attīstības ministrija
ERAF – Eiropas Reģionālās attīstības fonds
KPVIS – Projektu portāls (Kohēzijas politikas fondu vadības informācijas sistēma): https://projekti.cfla.gov.lv
MK noteikumi – Ministru kabineta 2026. gada 26. maija noteikumi Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi” (pieejami: https://likumi.lv/ta/id/368656#p33&pd=1)
MK noteikumi Nr. 222 – Ministru kabineta 2021. gada 8. aprīļa noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi” (pieejami: https://likumi.lv/ta/id/322436-eku-energoefektivitates-aprekina-metodes-un-eku-energosertifikacijas-noteikumi)
Pasākums – Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešā kārta
AER – atjaunīgie energoresursi
Sabiedriskie pakalpojumi – ūdenssaimniecības, siltumapgādes vai valsts vai pašvaldības apmaksāti veselības aprūpes sabiedriskie pakalpojumi
Prioritārās kārtības izvērtējums – neatkarīga eksperta ēku energoefektivitātes jomā vai sertificēta būvspeciālista siltumapgādes, ventilācijas un gaisa kondicionēšanas sistēmu projektēšanā sagatavots siltumenerģijas ražošanas avotu izmantošanas prioritārās kārtības izvērtējums
PSD – papildinošā saimnieciskā darbība ir saimnieciskā darbība, kas tiek veikta nesaimnieciskai darbībai paredzētajā infrastruktūrā un kas tieši ir saistīta ar infrastruktūras ekspluatāciju un ir nepieciešama vai nesaraujami saistīta ar infrastruktūras galveno nesaimniecisko izmantojumu. Atbilstoši Komisijas paziņojuma 207. punktā norādītajam PSD jāpatērē tie paši resursi, kas paredzēti ēkas pamata darbībai, piemēram, darbaspēks, pamatlīdzekļi u.c.
PP – parastais papildpakalpojums ir saimnieciskā darbība, kas tiek īstenots nesaimnieciskai darbībai paredzētajā infrastruktūrā un kura parasti neietekmē tirdzniecību starp dalībvalstīm, jo šis pakalpojums diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību. Attiecīgi šādu pakalpojumu pamatā izmanto ierobežots lietotāju loks – tie, kas ir tieši saistīti ar konkrētās infrastruktūras darbību – piemēram, iestādes darbinieki, skolēni vai audzēkņi
HP – horizontālais princips
VINPI – “Vienlīdzība, iekļaušana, nediskriminācija un pamattiesību ievērošana”

	1. [bookmark: _Toc238197903]Vispārīgi jautājumi

	1.1.
	Kāda terminoloģija un atbilstoši arī izvirzītās prasības ir attiecināmas pasākuma ēku energoefektivitātes un siltumnoturības prasību nodrošināšanai saskaņā ar MK noteikumiem Nr. 222 – 8. punktā norādītais termins “ēka klasificējama kā gandrīz nulles enerģijas ēka” vai 8.1 punktā norādītais termins “ēka klasificējama kā gandrīz nulles enerģijas atjaunota ēka”?
	Projektos ir pieļaujams piemērot MK noteikumu Nr. 222 8.1 punktā noteiktās prasības.
Drīzumā MK noteikumi tiks grozīti, lai salāgotu tos ar spēkā esošo horizontālo regulējumu ēku energoefektivitātes jomā, ļaujot piemērot MK noteikumu Nr. 222 8.1 punktā atvieglotās prasības ēku atjaunošanai un pārbūvei.
MK noteikumi neparedz noteikt finansējuma saņēmējiem stingrākas prasības kā horizontālajos normatīvajos aktos noteiktās, tādēļ līdz grozījuma veikšanai MK noteikumu termins “gandrīz nulles enerģijas ēka” ir interpretējams plašā nozīmē, kas ietver arī gandrīz nulles enerģijas atjaunotās ēkas. To pamato arī MK noteikumu 23. punktā ietvertā atkāpe, kur sasniedzamajam ēkas energoefektivitātes līmenim var tikt piemēroti energoefektivitāti un būvniecību regulējošajos normatīvajos aktos noteiktie izņēmumi un atkāpes no pienākuma publiskajam sektoram ēku atjaunošanā un pārbūvē sasniegt gandrīz nulles enerģijas ēkas vai bezemisiju ēkas līmeni.

	1.2.
	Vai pašvaldība var iesniegt vairākus projektu iesniegumus?
	Jā, projekta iesniedzējs (MK noteikumu 12. punkts) var iesniegt neierobežotu skaitu projektus, ja projekta iesniegums tiek iesniegts par dažādām, atsevišķām ēkām saskaņā ar MK noteikumu 13. punktu.

	1.3.
	Vai projektu var īstenot ēkas daļā?
	Jā, projektu var īstenot ēkas daļā, ja tai ir atsevišķa siltumenerģijas un elektroenerģijas uzskaite un ja šī ēkas daļa (ēkas sekcija, korpuss) pēc projekta īstenošanas kļūst par atsevišķu ēku ar atsevišķu ēkas būves kadastra apzīmējumu, nostiprinot tiesības zemesgrāmatā ne vēlāk kā līdz noslēguma maksājuma pieprasījuma iesniegšanai sadarbības iestādē, izņemot gadījumu, ja pašvaldības īpašums uz normatīvā akta, līguma vai pašvaldības lēmuma pamata ir nodots pašvaldības iestādes – projekta iesniedzēja – valdījumā.

	1.4.
	Ja pašvaldības ēka tiek 100 % iznomāta valsts tiešās pārvaldes iestādei, vai pašvaldība var iesniegt projekta iesniegumu?
	Saskaņā ar papildinošas saimnieciskās darbības metodikas 6. lpp., ka saimnieciskā darbība netiek konstatēta, piemēram, kad darbība ir saistīta vienīgi ar valsts pārvaldes funkciju (t.sk. pašvaldību autonomo funkciju) un pārvaldes uzdevumu izpildi, t.sk., ja telpas ēkā vai ēkas daļā tiek iznomātas valsts (tajā skaitā pašvaldības autonomo) pārvaldes funkciju vai pārvaldes uzdevumu veikšanai. Maksas iekasēšana par atsevišķiem pakalpojumiem pārvaldes uzdevumu izpildē netiek uzskatīta par saimniecisku darbību.

Šāda ēka būs atbalstāma, ja tajā kopumā vismaz 80% būs saistīti ar valsts vai pašvaldības funkciju īstenošanu (nesaimniecisko darbību). (Atbilde papildināta 13.08.2026)

	1.5.
	Vai ir atbalstāmas ēkas, kas ir pieņemtas ekspluatācijā, bet šobrīd netiek izmantotas?
	Saskaņā ar MK noteikumu anotāciju pasākuma mērķis ir atbalstīt energoefektivitātes uzlabošanu un pāreju uz AER pašvaldības īpašumā esošām un izmantojamām ēkām, lai panāktu primārās enerģijas patēriņa samazinājumu un veicinātu pāreju uz AER izmantošanu enerģijas ražošanā, kas veicinās valsts enerģētisko neatkarību, tādā veidā dodot ieguldījumu visas ES noturībā un autonomijā. Ēkas jāizmanto pārvaldes funkciju un pārvaldes uzdevumu īstenošanai, kas pēc projekta īstenošanas saskaņā ar MK noteikumu 3. punktu arī samazina pašvaldību budžeta izdevumus turpmākai ēku uzturēšanai, kā arī sabiedrisko pakalpojumu izmaksas iedzīvotājiem, kuri saņem valsts un pašvaldību sniegtos un organizētos pakalpojumus.

	1.6.
	Vai ir atbalstāmas ēkas, kas sniedz ilgstošus sociālās aprūpes un sociālās rehabilitācijas pakalpojumus?
	Nē, pasākumā netiek paredzēts atbalsts ēkās, kurās tiek sniegti ilgstošas sociālās aprūpes un sociālās rehabilitācijas pakalpojumi saskaņā ar MK noteikumu 27. punktu, kas reģistrētas publiski pieejamā Labklājības ministrijas sociālo pakalpojumu sniedzēju reģistrā, sniedzot sociālo pakalpojumu – “01 ilgstoša sociālā aprūpe un sociālā rehabilitācija” (pieejams: https://vspmis.lm.gov.lv/Public/PublicetsPakalpojums).

	1.7.
	Vai ir attiecināmas izmaksas par apkures katlumājas remontu un apkures katla nomaiņu, ja katlumāja nodrošina siltumenerģiju skolas ēkai? Katlumāja atrodas uz vienas zemes vienības ar skolu.
	Saskaņā ar MK noteikumu 14.2. apakšpunktu vienā projektā var iekļaut investīcijas vairākās ēkās (kopējā ēku grupa), ja tām ir kopīga siltumenerģijas vai elektroenerģijas uzskaite. Atbilstoši atbalstītas tiek darbības, kas paredzētas projekta ietvaros pārbūvējamās vai atjaunojamās ēkas (kopējās ēkas grupas) energosertifikātā.

	1.8.
	Vai ēkai ir jāizpildās prasībai, ka:
· jānodrošina ēkas energoefektivitāte un siltumnoturība līdz gandrīz nulles enerģijas ēkas vai bezemisiju ēkas līmenim;
· plānotais kopējās primārās enerģijas ietaupījums pēc projekta īstenošanas ir ne mazāks kā 30 % gadā no ēkas energosertifikātā aprēķinātā kopējās primārās enerģijas patēriņa pirms projekta īstenošanas;
· ka ēkām tiek uzstādītas piemērotas saules AER izmantojošas enerģijas ražošanas iekārtas?
Vai ir iespēja neuzstādīt saules paneļus?
	Jā, lai nodrošinātu pasākuma iznākuma un rezultāta rādītāju sasniegšanu, projektiem jāatbilst minētajām prasībām.
Prasības par piemērotas saules AER izmantojošas enerģijas ražošanas iekārtu uzstādīšanu nav attiecināmas, ja kultūrvēsturiskā mantojuma saglabāšanai, tehnisku vai ekonomisku iemeslu dēļ nav pieļaujama šādu sistēmu uzstādīšana, ja ēkai jau pirms projekta īstenošanas ir uzstādītas piemērotas saules AER izmantojošas enerģijas ražošanas iekārtas, vai ēkām, kurām ir mazāka kopējā platība par 250 m2, un, uz kurām neattiecas normatīvajos aktos noteiktiem pienākumi šādu sistēmu uzstādīšanai. Papildus projekta īstenošanas rezultātā ir jānodrošina minimālo energoefektivitātes prasību sasniegšana atbilstoši MK 2019. gada 25. jūnija noteikumos Nr. 280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”” (pieejami: https://likumi.lv/ta/id/307966-noteikumi-par-latvijas-buvnormativu-lbn-002-19-eku-norobezojoso-konstrukciju-siltumtehnika-) noteiktajam.

	1.9.
	Vai ir kādi ierobežojumi, ja pašvaldība šajā kārtā vēlas virzīt administrācijas ēku, kura ir apvienota ar kultūras namu? Kultūras nams tiek izmantots arī sēdēm administratīvo funkciju nodrošināšanai.
	Jā, pašvaldības administrācijas ēka, kas ir apvienota ar kultūras namu, var būt atbalstāma, taču izšķiroša ir ēkas faktiskā funkcija un tās izmantošanas veids.
Nosakot atbilstību, pārliecinās:
1. ka ēku izmanto pašvaldības pārvaldes funkciju un pārvaldes uzdevumu īstenošanai;
2. kādā apmērā ēkā tiek sniegti parastie papildpakalpojumi un veikta papildinoša saimnieciskā darbība (kopumā tā nedrīkst pārsniegt 20 procentus no ēkas kopējās gada jaudas (platības, laika vai finanšu izteiksmē);
3.  vai ēkā netiek veikta cita veida saimnieciskā darbība.
Ja kultūras infrastruktūrā (kultūras namā) tiek pildīti pašvaldības deleģētie pārvaldes uzdevumi, pārliecinās, ka ieņēmumi no saimnieciskās darbības nepārsniedz 50 % no kultūras jomas pakalpojumu sniedzēja gada budžeta (ieņēmumu daļas) attiecīgajā infrastruktūrā[footnoteRef:2]. [2:  MK noteikumu 20. punkts] 



	1.10.
	Vai kultūras mantojuma ēka ietilpst izņēmumos pie ēku atjaunošanas kategorijas, ja ēka sasniedz 30% ietaupījumu, bet nesasniedz apkures C klasi?
	Prasības attiecībā uz gandrīz nulles enerģijas atjaunotas ēkas līmeni nosaka Ēku energoefektivitātes likums un uz tā pamata izdotie MK noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi”. Šis ir horizontālais regulējums, kurā Ēku energoefektivitātes likuma 3. panta otrās daļas otrā punktā kultūras pieminekļu ēkām var tikt piemērotas atkāpes no atsevišķām energoefektivitātes prasībām, ja prasību izpilde apdraud kultūras pieminekļu saglabāšanu vai pazemina to kultūrvēsturisko vērtību. Vispārīgi atlases ietvaros ir jāsasniedz vismaz gandrīz nulles enerģijas atjaunotas ēkas prasību līmenis saskaņā ar MK noteikumu Nr. 305 23.punktu, tomēr, ja objektīvu ar kultūrvēsturiskā mantojuma saglabāšanu saistīto ierobežojumu dēļ nav iespējams sasniegt un pilnā apjomā īstenot atsevišķus energoefektivitātes pasākumus (piemēram, fasādes siltināšanu vai logu nomaiņu attiecībā uz to norobežojošo konstrukciju siltumcaurlaidības vērtībām), tad šādā gadījumā ēkas energosertifikātā jāiekļauj attiecīgs detalizēts pamatojums, kā gandrīz nulles enerģijas atjaunotas ēkas prasību izpilde apdraud kultūras pieminekļu saglabāšanu vai pazemina to kultūrvēsturisko vērtību. Ņemot to vērā, projekts var tikt atbalstīts, ja ēka nesasniedz apkures C klasi, bet tiek sasniegts plānotais kopējās primārās enerģijas ietaupījums ne mazāks kā 30 procenti gadā.  


	1.11.
	Kāda ir minimālā projekta gatavības pakāpe?
	Minimālā prasība projekta iesniegšanai ir sagatavots ēkas energosertifikāts, kas ir pamats plānoto energoefektivitātes pasākumu un sasniedzamo rezultātu vērtēšanai.
Projektiem ar augstāku gatavības pakāpi ir iespēja saņemt papildu 1 punktu kvalitātes kritērijā, ja visām projekta ietvaros plānotajām būvniecības darbībām projekta iesniegšanas brīdī ir izstrādāts ēkas vai ēkas daļas energosertifikāts un ir:
· veikta būvvaldes atzīme par projektēšanas nosacījumu izpildi būvatļaujā, apliecinājuma kartē vai paskaidrojuma rakstā vai
· būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama.


	2. [bookmark: _Toc238197904]Darbību un izmaksu attiecināmība

	2.1.
	MK noteikumos ir noteikts, ka projekta iesniegumā neiekļauj un finansējumu nepiešķir pabeigtām darbībām un objektiem, kas ir pieņemti ekspluatācijā. Kad darbības nedrīkst būt pabeigtas un objekts nodots ekspluatācijā – uz projekta iesniegšanas dienu vai projekta apstiprināšanas, līguma noslēgšanas par projekta īstenošanu dienu?
	Saskaņā ar MK noteikumu anotāciju izmaksas ir attiecināmas no 2023. gada 1. janvāra un projekta iesniegumā neiekļauj un finansējumu nepiešķir pabeigtām darbībām un objektiem, kas ir pieņemti ekspluatācijā. Ar pabeigtām darbībām un objektiem, kas ir pieņemti ekspluatācijā, saprot pabeigtu projektu vai pakalpojumu līgumu, kas uz projekta iesnieguma iesniegšanas dienu, neietverot garantijas saistību nodrošināšanu, ir pilnībā pabeigts, piemēram, pilnībā funkcionāls saules paneļu parks elektroenerģijas ražošanai vai atjaunota ēka, kas pieņemta ekspluatācijā. Par pabeigtu darbību un objektu neuzskata projekta pamatojošo dokumentāciju, ja tās iecerētais rezultāts nav uzskatāms par sasniegtu.

Ja projekta darbības īstenošana ir uzsākta pirms vienošanās vai līguma par projekta īstenošanu slēgšanas, projekta iesniegumā sadaļas “Darbības” atbilstošās darbības aprakstā norāda informāciju par aktivitātēm, kas veiktas/ plānotas pirms vienošanās vai līguma par projekta īstenošanu slēgšanas, un to uzsākšanas datumu.

	2.2.
	Kādi ir izmaksu ierobežojumi saistībā ar atbalstāmo darbību – iekštelpu pārbūve vai atjaunošana, pielāgojot telpas un nodrošinot nepieciešamo aprīkojumu III kategorijas patvertņu ierīkošanai?
	Saskaņā ar MK noteikumu 26.3. apakšpunktu izmaksas, kas saistītas ar telpu pārbūvi vai atjaunošanu atbilstoši III kategorijas patvertnes funkcionālajām prasībām, netiek ierobežotas, taču saskaņā ar 26.4. apakšpunktu izmaksas, kas saistītas ar III kategorijas patvertnes funkcionālajām prasībām atbilstoša telpu vai telpu grupu aprīkojuma iegādi un uzstādīšanu, nedrīkst pārsniegt 5 % no projekta kopējām plānotajām attiecināmajām izmaksām.

	2.3.
	Vai projektā ir attiecināms, piemēram, lietusdārzs vai kāda cita zaļā infrastruktūra ar mērķi izveidot lietus notekūdeņu sistēmu?
	Jā, saskaņā ar MK noteikumu 22.5. apakšpunktu projekta iesniegumā ir attiecināma šāda darbība.
Ja projektā plānotas dabā balstītu risinājumu vai “zaļās” infrastruktūras risinājumu izmaksas, tad arī atbilstošas darbības īstenošanas aprakstā jāsniedz pamatojums par klimata risku novērtējumu.

	2.4.
	Vai projekta ēkā var veikt saimniecisko darbību?
	Saskaņā ar MK noteikumu 17. punktu projektu īsteno finansējuma saņēmēja īpašumā, valdījumā, pārvaldīšanā vai bezatlīdzības lietošanā esošajā ēkā, tai skaitā ēkas funkcionālajā teritorijā, kurā netiek veikta saimnieciskā darbība, izņemot, ja ēkā tiek sniegti sabiedriskie pakalpojumi ar vispārēju tautsaimniecisku nozīmi.
Ja projektu plānots īstenot kultūras infrastruktūrā, kurā netiek veikta saimnieciska darbība un tiek pildīti pašvaldības deleģētie pārvaldes uzdevumi, ieņēmumi no saimnieciskās darbības nevar pārsniegt 50 % no kultūras jomas pakalpojumu sniedzēja gada budžeta (ieņēmumu daļas) konkrētajā infrastruktūrā. Atbilstoši projekta iesniegumā pievieno dokumentus vai aprēķinu, kas pamato, ka ieņēmumi nepārsniedz 50 %.

	2.5.
	Ja projekta īstenošanas vietā – skolā darbojas gan ēdnīca, gan kafejnīca, nodrošinot skolēniem un skolas darbiniekiem pusdienas, vai ir atbalstāma šāda ēka?
	Jā, saskaņā ar MK noteikumu 32. un 33. punktu ar saimniecisko darbību nesaistītā projekta ēkā vai ēkas daļā, kurā netiek veikta saimnieciskā darbība, var tikt sniegti PP un veikta PSD, kas kopumā nepārsniedz 20 % no ēkas vai ēkas daļas kopējās gada jaudas (platības, laika vai finanšu izteiksmē).
Atbilstoši skolas ēdnīcu un kafejnīcu galvenokārt izmanto darbinieki un skolēni. Ēdināšanas pakalpojumu sniegšana tiek uzskatīta par PP saskaņā ar MK noteikumu 34. punktu.
Iesniedzot projekta iesniegumu, nepieciešams aizpildīt vienu no veidnēm par gada jaudas īpatsvara aprēķinu (atlases nolikuma 6.1., 6.2. un 6.3. pielikums) atbilstoši atlases nolikuma 6. pielikumam “Papildinošas saimnieciskas darbības un parasto papildpakalpojumu uzraudzības un kontroles metodiskie norādījumi” (pieejams: https://www.cfla.gov.lv/lv/media/24294/download?attachment).

	2.6.
	Vai projekta ietvaros ir iespējams paredzēt pasākumus vides pieejamības uzlabošanai cilvēkiem ar dažādām vajadzībām, piemēram, lifta izbūvi? Vai šīs darbības jānorāda energosertifikātā?

	Jā, projektā var plānot darbības vides un informācijas piekļūstamības nodrošināšanai[footnoteRef:3].  
Darbības var nenorādīt energosertifikātā, ja risinājums pats par sevi nesniedz enerģijas ietaupījumus, bet, ja, piemēram, līdz ar uzbrauktuves izbūvi vides piekļūstamības nodrošināšanai siltina cokolu, kas var sniegt siltumenerģijas ietaupījumus, tad darbībai ir jābūt iekļautai energosertifikātā. [3:  MK noteikumu 25.13. apakšpunkts] 



	2.7.
	Vai ir attiecināma pieslēguma izbūve, ja attālums līdz esošajam centralizētās siltumapgādes (CSA) tīklam pārsniedz 20 metrus?

	Jā, attālums neierobežo CSA pieslēguma izbūvi.
Pasākumā prioritāra siltumenerģijas ražošanas avotu izbūves darbība ir pieslēgums efektīvai CSA sistēmai. Iekļaujot to projekta iesniegumā, pievieno CSA sistēmas operatora apliecinājumu, ka siltumapgādes sistēma atbildīs efektīvai centralizētai siltumapgādei[footnoteRef:4]. [4:  saskaņā ar Eiropas Parlamenta un Padomes Direktīvas (ES) 2023/1791 (2023. gada 13. septembris) par energoefektivitāti un ar ko groza Regulu (ES) 2023/955 (pārstrādāta redakcija) 26. pantu] 

Ja tehniski vai ekonomiski nav iespējams pieslēgties efektīvai CSA sistēmai, tad nākamā prioritāte ir bezemisiju AER tehnoloģiju uzstādīšana. Bezemisiju AER tehnoloģiju uzstādīšanu kā izvēli ir iespējams pamatot ar CSA operatora apliecinājumu par to, ka tuvākā iespējamā CSA pieslēguma vieta atrodas vairāk nekā 20 metru attālumā bez atsevišķa prioritārās kārtības izvērtējuma veikšanas.


	2.8.
	Vai projekta attiecināmajās izmaksās drīkst iekļaut gan 2024. gadā sagatavotā ēkas energosertifikāta un tā aprēķinu pielikumu izmaksas, gan arī pašreiz nepieciešamās energosertifikāta aktualizēšanas, pārrēķina un CFLA atlases nolikuma 7. pielikuma “Ziņojums par kopējo ēkas energoefektivitāti” sagatavošanas izmaksas, ja šie dokumenti ir nepieciešami projekta iesnieguma un būvniecības ieceres sagatavošanai un izmaksas ir radušās pēc 2023. gada 1. janvāra? Kādi dokumenti nepieciešami, lai pamatotu šo izmaksu attiecināmību?
Papildus — ja sākotnējā energosertifikāta sagatavošanas izmaksas ir daļēji segtas no cita atbalsta avota, piemēram, ALTUM granta, vai projektā drīkst iekļaut tikai faktiski nesegto izmaksu daļu, un kā to pareizi norādīt projekta budžetā, lai nerastos dubultais finansējums?
	Jā, izmaksas par energosertifikāta aktualizēšanu un nolikuma 7. pielikuma sagatavošanu var būt attiecināmas projekta ietvaros.
Projekta izmaksas ir attiecināmas no 2023. gada 1. janvāra[footnoteRef:5]. Ja izmaksas radušās pirms projekta iesniegšanas, jāspēj uzrādīt attiecīgus pamatojošos dokumentus (piemēram, līgumu, rēķinu un samaksu apliecinošus dokumentus). [5:  Mk noteikumu 31.punkts] 

Ja energosertifikāta sagatavošanas izmaksas ir daļēji segtas no cita publiskā atbalsta avota (piemēram, ALTUM granta), projektā drīkst iekļaut tikai to izmaksu daļu, kas nav finansēta no cita atbalsta avota. Izmaksas skaidri jānodala, un projektu papildināmība/demarkācija jāskaidro sadaļā “Projekta saturiskā saistība ar citiem projektiem”.
Ja izmaksas veicis Vispārējā tautsaimniecības nozīmes pakalpojuma (VTNP) sniedzējs, projekta iesniegumam pievieno 3. pielikumu par komercdarbības atbalsta kumulāciju, kurā norāda informāciju par projekta darbībām, par ko saņemts atbalsts citās atbalsta programmās.


	2.9.
	Ja ēka ir pievienota CSA, tomēr ir iespējams samazināt siltumnīcefekta gāzu (SEG) emisijas papildus, izmantojot siltumsūkņa tehnoloģiju pavasara un rudens laikos, vai CSA tomēr tiks piešķirta augtāka prioritāte? Vai siltumsūkņa tehnoloģijas izveide šajā gadījumā vispār  tiks atbalstīta?
	Pasākumā jānodrošina, ka netiek veiktas tādas investīcijas kā rezultātā tiek aizstāta efektīvas centralizētās siltumapgādes (turpmāk – CSA) sistēmas izmantošana[footnoteRef:6], kas pasākuma ietvaros novērtējama kā prioritārākais risinājums siltumapgādes nodrošināšanai[footnoteRef:7]. [6:  MKN 29.3.apakšpunkts.]  [7:   MKN 25.7. apakšpunkts.] 

Papildus vēršam uzmanību uz to, ka atklāta konkursa ietvaros atbilstoši atlases kvalitātes kritērijam Nr. 4.1. “Projekta efektivitātes kritērijs“ primāri tiek atbalstīti efektīvākie projekti, kuros ar vismazāko nepieciešamo finansējumu ir iespējas panākt vislielāko kopējās primārās enerģijas un siltumnīcefekta gāzu emisiju ietaupījumu. Ņemot vērā, ka jautājumā ietvertajā ēkā jau ir izveidota nepieciešamā infrastruktūra CSA izmantošanai un vispārīgi jaunu tehnisko risinājumu izveidošana visbiežāk saistāma ar izmaksu intensīvākiem risinājumiem, tai skaitā ar salīdzinoši maziem kopējās primārās enerģijas un siltumnīcefekta gāzu emisiju ietaupījuma efektivitātes rādītājiem salīdzinot pret esošu CSA pieslēgumu, kā arī piedāvātais siltumsūkņa risinājums kā tāds varētu veidot situāciju, kur uzstādītā iekārtu jauda varētu būtiski pārsniegt ēkai faktiski nepieciešamo jaudu, papildus radot risku darbības neatbilstībai pasākuma un atlases mērķim, aicinām kā risinājumu izmantot atlasē primāri atbalstāmo tehnoloģiju.
Ja bezemisiju tehnoloģijas tiek paredzētas tikai kā papildinošs risinājums un tiek saglabāts efektīvas CSA pieslēgums un tās pamatfunkcija ēkas siltumapgādē, nepieciešams individuāls tehniski ekonomiskais pamatojums iekārtas nepieciešamībai.


	3. [bookmark: _Toc238197905]Projekta iesnieguma aizpildīšana un pievienojamie dokumenti

	3.1.
	Kādi dokumenti ir jāiesniedz projekta iesniegumā, lai pamatotu ēkas vai ēkas daļas energoefektivitātes prasības? Vai tiks pārbaudītas ievaddatu vērtības?
	Projekta iesniegumam ir jāpievieno ēkas vai ēkas daļas energosertifikātu, kas atbilst un ir izstrādāts atbilstoši MK noteikumiem Nr. 222. Ja ēkas vai ēkas daļas energosertifikāts ir izstrādāts pirms 2026. gada 19. jūnija, projekta iesniegumam un izstrādātajam ēkas energosertifikātam pievieno neatkarīga eksperta ēku energoefektivitātes jomā sagatavotu un apliecinātu pamatojumu brīvā formā (precizējumu, pārrēķinu vai skaidrojumu) vai aģentūras izstrādātu rekomendējošu paraugu atbilstoši atlases nolikuma 7. pielikuma formai (pieejams: https://www.cfla.gov.lv/lv/media/24297/download?attachment) par energosertifikāta atbilstību atlases izsludināšanas dienā spēkā esošajām prasībām. Atlasē projektus salīdzina, izmantojot ēkas energoefektivitātes novērtējumus, kas noteikti atbilstoši atlases izsludināšanas dienai spēkā esošiem primārās enerģijas faktoriem.
Vēršam arī uzmanību, ka neatkarīga eksperta ēku energoefektivitātes jomā sagatavotais un apliecinātais pamatojums pēc projekta iesnieguma apstiprināšanas jāreģistrē Būvniecības informācijas sistēmā kā spēkā esošā ēkas energosertifikāta pielikums.
Ēkas vai ēkas daļas energosertifikāta pielikumā norādīto ievaddatu un to atbilstības izvērtēšana ir energosertifikāta izstrādātāja un energoekspertu uzraugošo institūciju kompetencē.

	3.2.
	Vai pietiek ar pagaidu energosertifikātu, lai iesniegtu projektu energoefektivitātes palielināšanai?
	Nē, uz projekta iesniegšanas dienu nepieciešams ēkas vai ēkas daļas energosertifikāts pirms atjaunošanas vai pārbūves darbiem, jo tajā tiks norādītas projektā paredzamās darbības, lai uzlabotu ēkas vai ēkas daļas energoefektivitāti un siltumnoturību līdz gandrīz nulles enerģijas ēkas vai bezemisiju ēkas līmeni, tai skaitā norādīs projektā plānoto ikgadējo kopējās primārās enerģijas ietaupījumu pēc projekta īstenošanas, ikgadējo siltumnīcefekta gāzu emisiju samazinājumu un, vai ēka atbilst gandrīz nulles enerģijas ēkas prasībām un citām spēkā esošajām prasībām.
Pieņemot ēku ekspluatācijā, būs nepieciešams ēkas pagaidu energosertifikāts, kas norāda enerģijas patēriņu, kāds būs ēkā pēc būvdarbu pabeigšanas. Tādējādi projekta vērtēšanā kopējās primārās enerģijas samazinājumu nosaka pēc energosertifikātā norādītajiem datiem kā starpību pirms atjaunošanas vai pārbūves darbiem un paredzamo enerģijas ietaupījumu.

	3.3.
	Kādi dokumenti ir jāiesniedz projekta iesniegumā, ja projekta ietvaros plānots pieslēgties efektīvai centralizētai siltumapgādes sistēmai?
	Projekta iesniegumā nepieciešams pievienot informāciju no centralizētās siltumapgādes sistēmas operatora, apliecinot, ka siltumapgādes sistēma atbildīs efektīvai centralizētai siltumapgādei saskaņā ar Eiropas Parlamenta un Padomes Direktīvas (ES) 2023/1791 (2023. gada 13. septembris) par energoefektivitāti un ar ko groza Regulu (ES) 2023/955 (pārstrādāta redakcija) 26. pantu (pieejama: https://eur-lex.europa.eu/eli/dir/2023/1791/oj/?locale=LV).
Regulējamo centralizēto siltumapgādes sistēmas komersantu saraksts pieejams: https://www.cfla.gov.lv/lv/media/24378/download?attachment.

	3.4.
	Kādi dokumenti ir jāiesniedz projekta iesniegumā, ja projektā plānota III kategorijas patvertnes ierīkošana?
	Projekta iesniegumā nepieciešams pievienot Valsts ugunsdzēsības un glābšanas dienesta ēkas (turpmāk – VUGD) pagrabstāva novērtējumu atbilstoši VUGD Vadlīnijām par minimālajām prasībām telpu pielāgošanai III kategorijas patvertnes izveidošanai.

	3.5.
	Kuros gadījumos projekta iesniegumam jāpievieno atlases nolikuma 5. pielikums?
	Atlases nolikuma 5. pielikums “Ēkā īstenoto sabiedrisko pakalpojumu sniegšanas jaudas īpatsvara aprēķins” (pieejams: https://www.cfla.gov.lv/lv/media/24282/download?attachment) ir jāpievieno projekta iesniegumam, ja projekta iesniedzējs ir sabiedrisko pakalpojumu sniedzējs, lai noteiktu sabiedrisko pakalpojumu sniegšanas jaudas īpatsvaru finanšu izteiksmē, izmantojot pēdējo 3 gadu finanšu pārskatus. Lai noteiktu ieņēmumus par sabiedriskajiem pakalpojumiem, kam projekta ietvaros tiek attiecinātas izmaksas, un ieņēmumus par citiem maksas pakalpojumiem, kam – netiek.

	3.6.
	Kuros gadījumos projekta iesniegumam jāpievieno prioritārās kārtības izvērtējumu?
	Prioritārās kārtības izvērtējumu jāpievieno projekta iesniegumam, ja projekts tiek īstenots valstspilsētā vai novada pilsētā un plānota cietās biomasas apkures iekārtas uzstādīšana.
Izvērtējums satur vismaz šādus aspektus:
· tehniskās iespējas pieslēgties primāri pie centralizētās siltumapgādes sistēmas. Ja tas tehniski nav iespējams, tad uzstādīt siltumsūkņus vai citas bezemisiju AER tehnoloģijas;
· ekonomiskā pamatotība – vērtējot konkrētā risinājuma potenciālās ieviešanas, kā arī lietošanas izmaksas, par ekonomiski nepamatotu risinājumu uzskatāms tāds risinājums, kas ir vismaz par 20 % dārgāks par citu iespējamo variantu;
· juridiskie šķēršļi konkrētā risinājuma ieviešanai.
Ja projekts tiek īstenots valstspilsētā vai novada pilsētā un siltumenerģijas ražošanai plānots uzstādīt AER tehnoloģijas, kas nav cietās biomasas apkures iekārtas, tad var nepievienot prioritārās kārtības izvērtējumu, bet nepieciešams sabiedriskā siltumapgādes sniedzēja apliecinājums, ka attālums no projekta ēkas ārsienas tuvākā punkta līdz centralizētās siltumapgādes tīkliem vai līdz to tuvākajai iespējamai pieslēguma vietai pārsniedz 20 metrus.

	3.7.
	Kā iesniedzējs var zināt, ka projekts tiek īstenots plūdu riskam pakļautajā teritorijā?
	Plūdu riskam pakļautās teritorijas var apskatīt “Latvijas Vides, ģeoloģijas un meteoroloģijas centrs” Latvijas plūdu riska un plūdu draudu kartē (pieejama: https://videscentrs.lvgmc.lv/iebuvets/pludu-riska-un-pludu-draudu-kartes), izmantojot pavasara plūdu kartes upēm un ezeriem, kā arī jūras vējuzplūdu piekrastes zonai kartes slāņus par 10 % plūdu scenāriju (plūdu skartās teritorijas, kur plūdu iestāšanās biežums ir vienu reizi 10 gados).
Ja projekts tiek īstenots kartē norādītajā plūdu riskam pakļautajā teritorijā, jābūt norādītam aprakstam ar rīcību par to, kā projekta ietvaros atbalstāmā infrastruktūra tiks aizsargāta pret ūdens uzplūdiem un infrastruktūras pamatu vai grunts bojājumiem ūdenslīmeņa izmaiņu dēļ.

	3.8.
	Kas ir jāiekļauj plānotās enerģijas ietaupījuma ilgtermiņa uzturēšanas plānā?
	Plāns ir uzskatāms kā atbilstošs, ja tajā ietverti uzstādāmo iekārtu, aprīkojuma un siltināšanas tehnoloģijas korektas ekspluatācijas nosacījumi un ēkas īpašnieka periodiski veicamās darbības, lai nodrošinātu iekārtu un tehnoloģiju ilgtspēju visā iekārtu vai tehnoloģiju dzīves ciklā.
Ja plāns uz projekta iesniegšanas dienu nav izstrādāts, projekta iesniegumā sniedz informāciju par plāna izstrādāšanas laika grafiku un galvenajiem uzdevumiem, kas iekļaujami plānā. Šādā gadījumā plānu iesniedz ar noslēguma maksājuma pieprasījumu.

	3.9.
	Kāda veida energosertifikāts būs piemērots konkursam, ja ēkai ir pieejami tikai elektroenerģijas patēriņa dati? Aprēķina vai faktisko datu sertifikāta aprēķins? Vai nepareiza energosertifikāta izvēle var ietekmēt projekta iesnieguma virzību?

	Energosertifikātu izstrādā saskaņā ar Ēku energoefektivitātes likumu un uz tā pamata izdotajiem Ministru kabineta noteikumiem Nr.222. Sertifikāta sagatavošanā izmanto ēkas faktiskos un aprēķinu datus, tostarp enerģijas patēriņa uzskaites informāciju. Ja ēkā ir nodrošināta enerģijas patēriņa uzskaite un pieejami ticami izmērītie dati, tas ir pietiekams pamats energosertifikāta sagatavošanai arī gadījumā, ja apkure tiek nodrošināta ar elektroenerģiju.
Energosertifikāts ir viens no galvenajiem dokumentiem, uz kura pamata tiek vērtēts plānotais energoefektivitātes uzlabojums un sasniedzamie rādītāji. Tādēļ būtiski, lai energosertifikātā izmantotie dati būtu ticami, pārbaudāmi un balstīti faktiskajā situācijā.
Par energosertifikātā ietverto datu kvalitāti, aprēķinu metodiku un secinājumu pamatotību atbild sertificēts ēku energosertificēšanas speciālists, kurš sagatavo attiecīgo dokumentu.


	3.10.
	Ēkas energosertifikāts ir sagatavots 2025.gada 11.decembrī. Ir veikti ēkas projektēšanas darbi un izstrādāts būvprojekts, un 2026.gada 3.jūlijā ir sagatavots ēkas pagaidu energosertifikāts. Vai šajā gadījumā ir nepieciešams neatkarīga eksperta sagatavots pamatojums vai pievienots nolikuma 7.pielikums?

	Nepieciešamība pievienot atlases nolikuma 7. pielikumu vai neatkarīga eksperta sagatavotu pārrēķinu ir atkarīga no tā, vai projekta iesniegumā izmantotie energosertifikāta rādītāji ir aprēķināti, izmantojot atlases izsludināšanas dienā spēkā esošos primārās enerģijas faktorus.
Ja energosertifikātā ir izmantoti agrākie primārās enerģijas faktori un to izmaiņas ietekmē projektā aprēķināto primārās enerģijas ietaupījumu, ir nepieciešams veikt pārrēķinu.
Piebilde: Būvniecības informācijas sistēmā (BIS) pārejas periodā var nebūt tehniskas iespējas reģistrēt energosertifikātus, kuros piemēroti MK noteikumu Nr. 222 jaunākās izmaiņas (2026. gada 19. jūnija grozījumi) un tajos noteiktie primārās enerģijas faktori. Līdz ar to BIS reģistrētajā energosertifikātā norādītie rādītāji var atšķirties no rādītājiem, kas pievienoti projekta iesnieguma pārrēķinā (atbilstoši 7. pielikuma paraugam).


	4. [bookmark: _Toc238197906]Vērtēšana un lēmumu pieņemšana

	4.1.
	Kādas ir prasības, lai tiktu ievērots HP VINPI?
	Projekta iesniegumā jāiekļauj vismaz viena vispārīga HP VINPI darbība un jāsniedz pamatojums darbības īstenošanas aprakstā.
Vispārīgo HP darbību piemēri projekta iesniegumā:
· “Diskrimināciju un stereotipus mazinoša komunikācija”;
· “Informācijas pieejamība cilvēkiem ar funkcionālajiem traucējumiem”;
· “Sociāli atbildīgs iepirkums”.

	4.2.
	Kāds ir minimālais sasniedzamais punktu skaits, ja finansējums atklāta konkursa rezultātā būs nepietiekams?
	Ja finansējums atklāta konkursa rezultātā būs nepietiekams, tad saskaņā ar pasākuma projektu iesniegumu vērtēšanas kritērijiem un to piemērošanas metodiku 4.4. kvalitātes kritērijs ir izslēdzošs un tas nosaka, ka sasniedzamais minimālais punktu skaits ir 0,5 punkti jeb ir izstrādāts ēkas vai ēkas daļas energosertifikāts, kas atbilst MK noteikumiem Nr. 222, vai tam pievienots pamatojums par energosertifikāta spēkā esošajām prasībām, ja tas izstrādāts pirms 2026. gada 19. jūnija.

	4.3.
	Ja prioritāte ir centrālā apkure, bet attālums līdz centralizētās siltumapgādes tīklam ir vairāk kā 20 metri (kas noteikti nolikumā), vai priekšroka tiks dota tam pretendentam, kam trase ir garāka, vai tam, kas paredz citu apkures veidu?
	Kvalitātes kritērijos nav specifiskas priekšrocības enerģijas ražošanas risinājumiem, bet kvalitātes punktu aprēķinā tiek ņemti vērā ar darbībām sasniedzamais kopējās primārās enerģijas un CO2 emisiju samazinājumi, kā arī papildu punktus piešķir par AER enerģijas papildu jaudu, kas var radīt priekšrocības kādai no jautājumā minētajām alternatīvām. Atlases kārtas ietvaros, ja paredzēts pieslēgums efektīvai centralizētajai siltumapgādes sistēmai, nav noteikti specifiski ierobežojumi attālumam līdz efektīvas centralizētās siltumapgādes tīklam. Atlases nolikuma 3.10. apakšpunkts par 20 metru attālumu no projekta ēkas ārsienas tuvākā punkta līdz centralizētās siltumapgādes tīkliem vai līdz to tuvākajai iespējamai pieslēguma vietai, paredzēts, lai atvieglotu MK noteikumu Nr. 305 25.7. apakšpunkta piemērošanu, neveikt prioritārās kārtības izvērtējumu, ja  valstspilsētā vai novada pilsētā projektā iecerēts cits risinājums kā pieslēgums efektīvai centralizētajai siltumapgādes sistēmai.  

	5. [bookmark: _Toc238197907]Īstenošanas nosacījumi

	5.1.
	Kādi ir īstenošanas nosacījumi, ja projekta ietvaros tiek uzstādītas piemērotas saules enerģijas iekārtas?
	100 % no saražotās enerģijas jāizmanto ēkas pašpatēriņam, tai skaitā, ja projektā plānota citu bezemisiju AER enerģijas ražošanas un enerģiju akumulējošu vai uzglabājošu iekārtu uzstādīšana.

	6. [bookmark: _Toc238197908]Komercdarbības atbalsts

	6.1.
	Vai projektu var īstenot publiski privāto kapitālsabiedrību ēkās, “kurās netiek veikta saimnieciskā darbība”?
Skolas peldbaseins atrodas pašvaldības pārziņā un tiek izmantots pašvaldības funkciju nodrošināšanai, tostarp sporta izglītībai, peldētapmācībai, bērnu un jauniešu sporta aktivitātēm, kā arī iedzīvotāju sporta un veselības veicināšanai.

	Ekā pēc būtības ir jāveic nesaimnieciska darbība (pašvaldības funkcijas nodrošināšana), un tajā var veikt papildinošu saimniecisko darbību tikai 20% apmērā.
Ja ēkā veiktā saimnieciskā darbība (piemēram, publiski maksas baseina pakalpojumi) ir tikai papildinoša un nepārsniedz MK noteikumu 32. punktā noteikto 20 % slieksni, ēka var tikt uzskatīta par atbilstošu pašvaldības ēku, kurā netiek veikta saimnieciskā darbība MK noteikumu Nr.350 izpratnē. 


	6.2.
	Vai maksas pakalpojumu sniegšana skolas peldbaseinā automātiski tiek uzskatīta par 
saimniecisko darbību šī pasākuma izpratnē? 

	Maksas pakalpojumi ir saimnieciskā darbība, bet ja skolas peldbaseina pamatlietotāji ir skolēni un sporta skolas audzēkņi, un ēka galvenokārt tiek izmantota pašvaldības  funkciju īstenošanai, tad var secināt, ka ēkas pamatfunkcija ir nesaimnieciska, savukārt maksas pakalpojumi (piemēram,  citi iedzīvotāji nāk peldēt par maksu)  tiek vērtēti kā papildinoša saimnieciskā darbība. Vēršam uzmanību, ka ar papildinošo saimniecisko darbību saprot darbības, kas ir tieši saistītas ar ēkas ekspluatāciju un tai nepieciešamas vai nesaraujami saistītas ar tās galveno ar saimniecisko darbību nesaistīto izmantojumu, patērējot tādu pašu resursu (piemēram, materiālus, aprīkojumu, darbaspēku) kā ar saimniecisko darbību nesaistītajām darbībām.   Svarīgs nosacījums -  papildinošā saimnieciskā darbība (PSD) nepārsniedz 20 % no ēkas gada jaudas (platības, laika vai finanšu izteiksmē). Lai apliecinātu, ka  papildinoša saimnieciskā darbība (PSD) apjoms nepārsniedz 20 % robežu, projekta iesniegumam būs  jāpievieno viens no atlases nolikuma 6.1.(platība izteiksme),6.2.(laika izteiksme), vai 6.3.(finanšu izteiksme) pielikums.

	6.3.
	Ja amatniecības centrā kurā pamatā tiek veikti kultūras pakalpojumi tiek veikta arī saimnieciskā darbība, uz šo infrastruktūru ir piemērojams nosacījums, ka saimnieciskās darbības ieņēmumi nedrīkst pārsniegt 50 % no kultūras jomas pakalpojumu sniedzēja gada budžeta (ieņēmumu daļas) konkrētajā infrastruktūrā?

	Jā, ja amatniecības centrs tiek vērtēts kā MK noteikumu 20. punktā minētā kultūras infrastruktūra, kurā tiek pildīti pašvaldības deleģētie pārvaldes uzdevumi, tad ir piemērojams ierobežojums, ka saimnieciskās darbības ieņēmumi nedrīkst pārsniegt 50 % no kultūras jomas pakalpojumu sniedzēja gada budžeta (ieņēmumu daļas) konkrētajā infrastruktūrā.
Projekta iesniegumam pievienojams atlases nolikumā norādītais 3.14. pielikums.

	6.4.
	Nosauciet piemērus uz kurām ēkām attiecas 50% aprēķins un uz kurām 20% aprēķins (psd, pp)?
	50% aprēķins attiecināms uz kultūras infrastruktūru[footnoteRef:8],piemēram, kultūras nams kurā pamatā netiek veikta saimnieciskā darbība un sniegti pašvaldības deleģētie uzdevumi,  savukārt 20% aprēķins kurā tiek vērtēts vai papildinošā saimnieciskā darbība (psd) vai parastie papildpakalpojumi (pp) nepārsniedz noteikto 20% slieksni, attiecas, piemēram, uz skolu, bibliotēku, pašvaldības administratīvo ēku u.c.[footnoteRef:9]  [8:  MK noteikumu 20.punkts]  [9:  MK noteikumu 32.punkts] 

